Акоординациатә штаб аковид аԥырҟәҟәаразы ауснагӡатәқәа рӷәӷәатәуп ҳәа абжьгара ҟанаҵеит
17:00 12.08.2021 (ирҿыцуп: 17:40 13.08.2021)
33
© Sputnik / Томас ТхайцукЗаседание опершатаба по защите от коронавируса
© Sputnik / Томас Тхайцук
Аҿкчымазара аԥырҟәҟәаразы ауснагӡатәқәа ралагалара ма рырӷәӷәара ҟалоит, Аԥсны ахада инапы зҵеиҩыз аусдҵа инақәыршәаны.
АҞӘА, нанҳәа 12 - Sputnik. Акоординациатә штаб ааҿкчымазара аԥырҟәҟәаратә уснагӡатәқәа рӷәӷәатәуп ҳәа абжьгара ҟанаҵеит.
Акоординациатә штаб ажәадгала ҟанаҵоит:
- Ачарақәа, аныҳәақәа, аԥсхәрақәа, агәмырҿыӷьгатә усқәа уҳәа, иара убас егьырҭ ауаа рацәа злахәу ауснагӡатәқәа иарку ахыбрақәа рҿы, анаплакы аҵакыра иаҵанакуа абарҵақәа, ашҭақәа рҿы, еимырхуа-еибырҭо аконструкциақәа (ашатиорқәа, атентқәа) рҿы рымҩаԥгара азин аҟамҵара;
- Ауаа рацәа злахәу аспорттә уснагӡатәқәа рымҩаԥгара, аспорттә хыбрақәа (афитнес-центрқәа, атренажортә залқәа, аӡсарҭатә ӡҭчқәа, асасааирҭақәа, аотельқәа ирыҵаркуа аспорттә хыбрақәақәа рыда) русура азин аҟамҵара;
Акоординациатә штаб иара убасгьы абжьгара ҟанаҵоит:
- Ауааԥсыра реизарҭаҿы ахыхьчагақәа (асабрадақәа) ныҟәзымго анеира рҽацәхьаркларц;
- Аҳәынҭқарратәии аҭыԥантәии анапхгаратә усбарҭақәа, аҳәынҭқарратә усҳәарҭақәа, анаплакқәа, аиҿкаарақәа рнапхгаҩцәа рнапы ианҵазарц COVID-19 аҟынтәи алаҵа ҟазымҵац 60 шықәса ирҭысхьоу, зцәа зтәым, ашколқәраҟынӡа иҟоу ахәыҷқәа змоуи (ашколқәраҟынӡатә ҵаратә усҳәарҭақәа аус анырымуа аамҭазы) аусуҩцәа рмаҵзурақәа рҟынтә рулафахәы еиқәырханы рхы иақәиҭтәызарц;
Адокумент инақәыршәаны Агәабзиарахьчара аминистрра анапы ианҵазааит:
- Ауааԥсыра акоронавирустә инфекциа COVID-19 аҽацәыхьчаразы аинформациа рыҭара;
- COVID-19 аҟынтәи алаҵаҟаҵара аиҭалагара инаркны Аԥсны ахадеи Аминистрцәа реилазаареи есыҽны алаҵаҟаҵара амҩаԥысшьаз адырра рырҭаларц;
- Агәабзиарахьчара аминистрреи аҳәынҭқарратә мчра азинмчра змоу аусбарҭақәеи аепидмаҵзуреи аганахь ала ахылаԥшра дырыӷәӷәарц ауаажәларратә ҭыԥқәа-ақьафурҭақәа, акаҳуажәырҭақәа, акрыфарҭақәа уҳәа егьырҭ ахыбрақәа, аепидемиологиатә уснагӡатә ҿыцқәа шынарыгӡо азы Аԥсны иахьаҵанакуа акоронавирустә инфекциа COVID-19 аламҵәарц.